9. การจัดการ

(1) โครงสร้างการจัดการ

โครงสร้างองค์กรของบริษัทประจำปี 2552 ประกอบด้วย คณะกรรมการบริษัท
คณะกรรมการตรวจสอบ คณะกรรมการสรรหาและพิจารณาค่าตอบแทน

โครงสร้างคณะกรรมการบริษัท

ตามข้อบังคับของบริษัท จีเอฟพีที จำกัด (มหาชน) ในหมวดที่ 4 ข้อ 17 กำหนดให้บริษัทฯ
มีกรรมการบริษัทไม่น้อยกว่า 5
คนและกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร ณ 31
ธันวาคม 2552 บริษัท จีเอฟพีที จำกัด (มหาชน) มีกรรมการจำนวนทั้งหมด 9 ท่าน
ซึ่งมีองค์ประกอบดังนี้

  1) กรรมการบริษัท 6 ท่าน

  2) กรรมการอิสระ 3 ท่าน

ในปี 2552 กรรมการบริษัท จีเอฟพีที จำกัด (มหาชน) มีรายชื่อและตำแหน่งดังต่อไปนี้

+------------------------------+---------------------------------------+
| ชื่อ                           | ตำแหน่ง                                |
+------------------------------+---------------------------------------+
| 1. นายประสิทธิ์ ศิริมงคลเกษม      | ประธานกรรมการบริษัท                     |
+------------------------------+---------------------------------------+
| 2. นายวิรัช ศิริมงคลเกษม         | รองประธานกรรมการบริษัทและกรรมการผู้จัดการ  |
+------------------------------+---------------------------------------+
|   3. นพ.อนันต์ ศิริมงคลเกษม      | ประธานกรรมการบริหารและรองกรรมการผู้จัดการ |
+------------------------------+---------------------------------------+
| 4. นพ.สาธิต กรเณศ             | ประธานกรรมการตรวจสอบและกรรมการอิสระ    |
+------------------------------+---------------------------------------+
| 5. นายปารเมศ เหตระกูล         | กรรมการตรวจสอบและกรรมการอิสระ          |
+------------------------------+---------------------------------------+
| 6.นายธนาธิป พิเชษฐวณิชย์โชค      | กรรมการตรวจสอบและกรรมการอิสระ          |
+------------------------------+---------------------------------------+
| 7. นางสมสิริ อิงโพธิ์ชัย           | กรรมการบริหาร                          |
+------------------------------+---------------------------------------+
| 8. นางปรานี ภาคสุข*            | กรรมการบริหารและผู้อำนวยการฝ่ายการเงิน     |
+------------------------------+---------------------------------------+
| 9. น.ส.วรรณี ศิริมงคลเกษม       | กรรมการบริษัท                           |
+------------------------------+---------------------------------------+
| 10.นายสุจิน ศิริมงคลเกษม         | กรรมการบริษัท                           |
+------------------------------+---------------------------------------+

หมายเหตุ: *คุณปรานี ภาคสุข ได้ลาออกจากการเป็นกรรมการบริษัท ตั้งแต่วันที่ 1 มีนาคม 2552

ขอบเขตและอำนาจหน้าที่ของคณะกรรมการบริษัท มีดังนี้

1) ดูแลและจัดการให้การดำเนินการของบริษัทเป็นไปตามกฎหมาย วัตถุประสงค์ ข้อบังคับของบริษัท
และมติที่ประชุมผู้ถือหุ้นด้วยความซื่อสัตย์ สุจริต ระมัดระวัง
รักษาผลประโยชน์สูงสุดของบริษัทบนหลักการกำกับดูแลกิจการที่ดี

2) กำหนดนโยบายและทิศทางการดำเนินงานของบริษัท รวมถึง การระดมทุน การบริหารเงินทุน
การบริหารความเสี่ยงของบริษัท
และกำกับดูแลและติดตามให้ฝ่ายจัดการดำเนินการตามนโยบายที่กำหนดไว้อย่างมีประสิทธิภาพ
และประสิทธิผล เพื่อเพิ่มมูลค่าทางเศรษฐกิจให้แก่กิจการและความมั่งคั่งให้แก่ผู้ถือหุ้น

3) พิจารณาอนุมัติหรือให้ความเห็นชอบต่อรายการที่มีสาระสำคัญ เช่น
การอนุมัติใช้วงเงินสินเชื่อจากสถาบันการเงิน การกู้ยืม การค้ำประกัน โครงการลงทุนใหม่
การได้มาและจำหน่ายไปซึ่งทรัพย์สิน รายการที่เกี่ยวโยงกัน
และรายการที่อาจมีความขัดแย้งทางผลประโยชน์ของบริษัทและบริษัทย่อย เป็นต้น โดยให้
เป็นไปตามกฎระเบียบข้อบังคับของสำนักงานกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย และตามกฎหมาย และข้อบังคับหรือระเบียบปฏิบัติของบริษัท

4) พิจารณาอนุมัติงบการเงินก่อนนำส่งตลาดหลักทรัพย์แห่งประเทศไทย

5) จัดให้มีระบบบัญชี และการรายงานทางการเงินและการสอบบัญชีที่เชื่อถือได้

6) จัดให้มีระบบการควบคุมภายใน ด้านการดำเนินงาน ด้านการรายงานทางการเงิน
และระบบการบริหารความเสี่ยงที่เพียงพอและมีประสิทธิผล

7) กำกับดูแลให้มีการรายงานข้อมูลทางการเงินและเปิดเผยข้อมูลที่สำคัญ อย่างครบถ้วน ถูกต้อง
และเพียงพอ
และจัดให้มีช่องทางการสื่อสารกับผู้ถือหุ้นแต่ละกลุ่มและผู้มีส่วนได้ส่วนเสียของบริษัทอย่างเหมาะสม

8) พิจารณาแต่งตั้งคณะกรรมการชุดย่อยของบริษัท ได้แก่ คณะกรรมการตรวจสอบ
คณะกรรมการสรรหาและกำหนดค่าตอบแทน คณะอนุกรรมการจริยธรรม คณะกรรมการบริหาร
ฝ่ายจัดการ และกำหนดแบ่งแยกบทบาทหน้าที่ และความรับผิดชอบของคณะกรรมการชุดย่อยต่างๆ
อย่างชัดเจน เพื่อช่วยในการกำกับดูแลกิจการให้บรรลุวัตถุประสงค์ที่ได้กำหนดไว้
ทั้งนี้สมาชิกของคณะกรรมการชุดย่อยประกอบด้วยกรรมการอิสระเป็นส่วนใหญ่

9) ประเมินผลการปฏิบัติตามนโยบายการกำกับดูแลกิจการที่ดีของบริษัท
และทบทวนนโยบายการกำกับดูแลกิจการที่ดี

10) จัดให้มีแผนงานการพัฒนากรรมการและผู้บริหาร และแผนงานการสืบทอดงาน (Succession
Plan)

11) คณะกรรมการมีอำนาจกำหนดและแก้ไขเปลี่ยนแปลงชื่อกรรมการ
ซึ่งมีอำนาจลงนามผูกพันบริษัทได้

12) คณะกรรมการมีอำนาจที่จะมอบหมายให้กรรมการคนหนึ่ง หรือหลายคน หรือบุคคลอื่นใด
ปฏิบัติการอย่างใดอย่างหนึ่งแทนคณะกรรมการได้
โดยในการมอบอำนาจนั้นจะต้องอยู่ในภายใต้ขอบเขตแห่งอำนาจของคณะกรรมการ
และกำหนดหน้าที่ความรับผิดชอบของผู้รับมอบอำนาจไว้อย่างชัดเจน

คณะกรรมการชุดย่อยต่างๆ

1. คณะกรรมการตรวจสอบ ประกอบด้วย

+--------------------------------+-------------------------------------+
| ชื่อ – ชื่อสกุล                     | ตำแหน่ง                              |
+--------------------------------+-------------------------------------+
|   1. นพ.สาธิต กรเณศ             | ประธานกรรมการตรวจสอบและกรรมการอิสระ  |
+--------------------------------+-------------------------------------+
| 2. นายปารเมศ เหตระกูล           | กรรมการตรวจสอบและกรรมการอิสระ        |
+--------------------------------+-------------------------------------+
| 3. นายธนาธิป พิเชษฐวณิชย์โชค       | กรรมการตรวจสอบและกรรมการอิสระ        |
+--------------------------------+-------------------------------------+

  โดยมี นายฉัตรชัย รัตนาวะไล เป็นเลขานุการคณะกรรมการตรวจสอบ

  ขอบเขตและอำนาจหน้าที่ของคณะกรรมการตรวจสอบ

  1) สอบทานให้บริษัทมีการรายงานทางการเงินที่ถูกต้อง ครบถ้วน เชื่อถือได้
  และให้มีการเปิดเผยข้อมูลอย่างเพียงพอ

  2) สอบทานให้บริษัทมีระบบควบคุมภายใน (Internal Control)
  และระบบการตรวจสอบภายใน (Internal Audit) ที่เพียงพอเหมาะสม และมีประสิทธิภาพ
  และกำกับดูแลการปฏิบัติงานของหน่วยงานตรวจสอบภายในในระดับนโยบาย
  และการปฏิบัติงานตรวจสอบภายใน โดยพิจารณาให้ความเห็นชอบ กฎบัตร ความเป็นอิสระ
  รวมทั้งขอบเขตและแผนการตรวจสอบ ของหน่วยงานตรวจสอบภายใน

  3) สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ฯ และกฎหมายที่เกี่ยวข้องกับธุรกิจของบริษัท

  4) สอบทานให้มีการปฏิบัติตามนโยบายการกำกับดูแลกิจการที่ดี อย่างเหมาะสมและมีประสิทธิผล

  5)
  พิจารณาคัดเลือกและเสนอแต่งตั้งบุคคลซึ่งมีความเป็นอิสระเพียงพอเพื่อทำหน้าที่ผู้สอบบัญชีของบริษัท
  และพิจารณาเสนอค่าตอบแทนผู้สอบบัญชีของบริษัท
  รวมทั้งเข้าประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมด้วย อย่างน้อยปีละ 1 ครั้ง

  6) พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
  หรือรายการที่อาจมีความขัดแย้งทางผลประโยชน์
  ให้มีความถูกต้องครบถ้วนและเป็นไปตามข้อกำหนดของตลาดหลักทรัพย์ฯ เพื่อให้มั่นใจว่า
  รายการดังกล่าวสมเหตุผลและเป็นประโยชน์สูงสุดต่อบริษัท

  7) ทบทวนและแก้ไขกฎบัตรคณะกรรมการตรวจสอบ
  เพื่อให้ทันสมัยและเหมาะสมกับสภาพแวดล้อมขององค์กร
  และนำเสนอคณะกรรมการบริษัทพิจารณาอนุมัติ

  8) จัดทำรายงานของคณะกรรมการตรวจสอบในรายงานประจำปีของบริษัท
  และให้ความเห็นในหัวข้อต่างๆ เช่น

  -ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

-ความเห็นเกี่ยวกับความเพียงพอของระบบควบคุมภายในของบริษัท

-ความเห็นเกี่ยวกับความเหมาะสมของผู้สอบบัญชี

  -ความเห็นเกี่ยวกับรายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความ รับผิดชอบที่ได้รับมอบหมายจากคณะกรรมการบริษัท

  9) ปฏิบัติการอื่นใดตามที่คณะกรรมการบริษัทมอบหมายให้เป็นคราวๆ ไป

2. คณะกรรมการสรรหาและพิจารณาค่าตอบแทน

  คณะกรรมการสรรหาและพิจารณาค่าตอบแทนได้รับการแต่งตั้งจากคณะกรรมการบริษัท
  โดยมีวัตถุประสงค์เพื่อแบ่งเบาภาระของคณะกรรมการบริษัทและผู้ถือหุ้นในการพิจารณาคัดเลือกบุคคลที่สมควรได้รับการเสนอชื่อเพื่อรับเลือกตั้งเป็นกรรมการและผู้บริหารระดับสูงเมื่อมีตำแหน่งว่างรวมทั้งพิจารณาค่าตอบแทนโดยมีการกำหนดวิธีการสรรหาและวิธีการกำหนดค่าตอบแทนอย่างมีหลักเกณฑ์และโปร่งใส
  เพื่อเสนอต่อที่ประชุมคณะกรรมการบริษัทหรือที่ประชุมผู้ถือหุ้นแล้วแต่กรณีเพื่อพิจารณาเรื่องนั้นๆ
  ต่อไป

  คณะกรรมการสรรหาและพิจารณาค่าตอบแทน ประกอบด้วย

+---------------------------+------------------------------------------+
| ชื่อ – ชื่อสกุล                | ตำแหน่ง                                   |
+---------------------------+------------------------------------------+
|   1. นพ.สาธิต กรเณศ        |   ประธานกรรมการสรรหาและพิจารณาค่าตอบแทน    |
+---------------------------+------------------------------------------+
|   2. นายปารเมศ เหตระกูล    |   กรรมการสรรหาและพิจารณาค่าตอบแทน          |
+---------------------------+------------------------------------------+
|   3. นายธนาธิป             |   กรรมการสรรหาและพิจารณาค่าตอบแทน          |
|   พิเชษฐวณิชย์โชค            |                                          |
+---------------------------+------------------------------------------+
|   4. นพ.อนันต์ ศิริมงคลเกษม   |   กรรมการสรรหาและพิจารณาค่าตอบแทน          |
+---------------------------+------------------------------------------+
|   5. นายสุจิน ศิริมงคลเกษม    |   กรรมการสรรหาและพิจารณาค่าตอบแทน          |
+---------------------------+------------------------------------------+

  โดยมี นายฉัตรชัย รัตนาวะไล เป็นเลขานุการคณะกรรมการสรรหาและพิจารณาค่าตอบแทน

  ขอบเขต อำนาจหน้าที่ และความรับผิดชอบของคณะกรรมการสรรหาและพิจารณาค่าตอบแทน

  1) พิจารณากำหนดคุณสมบัติของกรรมการ หลักเกณฑ์ และขั้นตอนในการสรรหาบุคคลที่เหมาะสม
  เพื่อเสนอชื่อกรรมการบริษัท กรรมการของคณะกรรมการชุดย่อยต่าง ๆ
  โดยพิจารณาความเหมาะสมของจำนวนโครงสร้าง ขนาด และองค์ประกอบของคณะกรรมการ
  เพื่อเสนอต่อคณะกรรมการบริษัทและหรือเสนอขออนุมัติต่อที่ประชุมผู้ถือหุ้นแล้วแต่กรณี

  2) พิจารณาสรรหา
  คัดเลือกและเสนอบุคคลที่เหมาะสมให้ดำรงตำแหน่งกรรมการบริษัทที่หมดวาระหรือมีตำแหน่งว่างลง

  3) กำหนดหลักเกณฑ์ในการประเมินผลการปฏิบัติงานของคณะกรรมการบริษัทเป็นประจำทุกปี
  เพื่อรายงานต่อคณะกรรมการบริษัท

  4) กำหนดหลักเกณฑ์และนโยบายการจ่ายค่าตอบแทนของคณะกรรมการบริษัท
  คณะกรรมการชุดย่อย และ ผู้บริหาร ให้สอดคล้องเหมาะสมกับความรับผิดชอบ
  และเป็นไปตามนโยบายที่คณะกรรมการกำหนด เพื่อเสนอต่อคณะกรรมการบริษัท
  และหรือเสนอขออนุมัติต่อที่ประชุมผู้ถือหุ้นแล้วแต่กรณี

  5) พิจารณาเสนอหลักเกณฑ์ในการสืบทอดตำแหน่งผู้บริหาร ให้คณะกรรมการบริษัทพิจารณา

  6)
  ปฏิบัติการอื่นใดที่เกี่ยวกับการสรรหาและพิจารณาค่าตอบแทนตามที่คณะกรรมการบริษัทมอบหมาย

หลักเกณฑ์ในการคัดเลือกกรรมการอิสระ

บริษัท กำหนดให้ คณะกรรมการบริษัทประกอบด้วยกรรมการอิสระอย่างน้อย 1 ใน 3 และได้กำหนด
นิยามกรรมการอิสระ
เพื่อพิจารณาการกำหนดคุณสมบัติของกรรมการอิสระตามหลักการกำกับดูแลกิจการที่ดีของบริษัท
ซึ่งเป็นไปตามหรือเทียบเท่ากับข้อกำหนดของสำนักงานคณะกรรมการกำกับตลาดทุน
ซึ่งมีรายละเอียดดังนี้

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัทฯ บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง โดยให้นับรวมหุ้นที่ถือโดยผู้ที่เกี่ยวข้องด้วย

2.  ไม่เป็นกรรมการที่มีส่วนร่วมบริหารงาน พนักงาน ลูกจ้าง ที่ปรึกษาที่ได้รับเงินเดือนประจำ
    หรือผู้มีอำนาจควบคุมของบริษัทฯ บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
    หรือนิติบุคคลที่อาจมีความขัดแย้งกับบริษัทฯ
    ทั้งในปัจจุบันและก่อนได้รับการแต่งตั้งเป็นกรรมการอิสระไม่น้อยกว่า 2 ปี

3.  ไม่มีความสัมพันธ์ทางสายโลหิต หรือโดยการจดทะเบียนในลักษณะที่เป็นบิดามารดา คู่สมรส
    พี่น้อง และบุตร รวมทั้งคู่สมรสของบุตร กับผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทฯ หรือบริษัทย่อย

4.  ไม่มีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัทฯ ในลักษณะที่อาจเป็นการขัดขวางการใช้วิจารณญาณอย่างอิสระ
    รวมทั้งไม่เป็นผู้ถือหุ้นที่มีนัย หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัทฯ
    บริษัทใหญ่ บริษัทย่อย บริษัทร่วม ผู้ถือหุ้นรายใหญ่หรือผู้มีอำนาจควบคุมของบริษัทฯ
    ทั้งในปัจจุบันและก่อนได้รับการแต่งตั้งเป็นกรรมการอิสระไม่น้อยกว่า 2 ปี
    โดยความสัมพันธ์ทางธุรกิจดังกล่าว
    รวมถึงการทำรายการทางการค้าที่กระทำเป็นปกติเพื่อประกอบกิจการ
    การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
    หรือการให้หรือรับความช่วยเหลือทางการเงิน ที่มีมูลค่าตั้งแต่ร้อยละ 3
    ของสินทรัพย์ที่มีตัวตนสุทธิของบริษัทฯ หรือตั้งแต่ 20 ล้านบาทขึ้นไป
    แล้วแต่จำนวนใดจะต่ำกว่าตามวิธีการคำนวณมูลค่าของรายการที่เกี่ยวโยงกัน
    ตามประกาศคณะกรรมการกำกับตลาดทุน โดยให้นับรวมภาระหนี้ที่เกิดขึ้นในระหว่าง 1 ปี
    ก่อนวันที่มีความสัมพันธ์ทางธุรกิจกับบุคคลเดียวกันด้วย

5.  ไม่เป็นผู้สอบบัญชีของบริษัทฯ บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้งกับบริษัทฯ และไม่เป็นผู้ถือหุ้นที่มีนัย (ถือหุ้นเกินกว่าร้อยละ 10
    ของจำนวนหุ้นที่มีสิทธิออกเสียงทั้งหมดของบริษัทฯโดยนับรวมผู้ที่เกี่ยวข้องด้วย)
    ผู้มีอำนาจควบคุม หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัทฯ บริษัทใหญ่
    บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัทฯ สังกัดอยู่
    ทั้งในปัจจุบันและก่อนได้รับการแต่งตั้งเป็นกรรมการอิสระไม่น้อยกว่า 2 ปี

6.  ไม่เป็นผู้ให้บริการทางวิชาชีพใด ๆ รวมถึงการให้บริการเป็นที่ปรึกษากฎหมาย
    ที่ปรึกษาทางการเงิน หรือผู้ประเมินราคาทรัพย์สิน ซึ่งได้รับค่าบริการเกินกว่า 2 ล้านบาทต่อปี
    จากบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัทฯ
    และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของผู้ให้บริการทางวิชาชีพนั้นด้วยทั้งในปัจจุบันและก่อนได้รับการแต่งตั้งเป็นกรรมการอิสระไม่น้อยกว่า
    2 ปี

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัทฯ ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

8.  ไม่ประกอบกิจการที่มีสภาพอย่างเดียวกัน
    และเป็นการแข่งขันที่มีนัยกับกิจการของบริษัทฯหรือบริษัทย่อย
    หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน ลูกจ้าง
    พนักงาน ที่ปรึกษาที่ได้รับเงินเดือนประจำ หรือถือหุ้นเกินร้อยละ 1
    ของจำนวนหุ้นที่มีสิทธิออกเสียงทั้งหมดของบริษัทอื่น ซึ่งประกอบกิจการที่มีสภาพอย่างเดียวกัน
    และเป็นการแข่งขันที่มีนัยกับกิจการของบริษัทฯ หรือบริษัทย่อย

9.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

ทั้งนี้ภายหลังได้รับการแต่งตั้งให้เป็นกรรมการอิสระของบริษัทฯแล้ว
กรรมการอิสระอาจได้รับมอบหมายจากคณะกรรมการบริษัทฯ
ให้ตัดสินใจในการดำเนินกิจการของบริษัทฯ บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัทฯ
โดยมีการตัดสินใจในรูปแบบขององค์คณะ (Collective decision) ได้
โดยไม่ถือว่ากรรมการอิสระนั้นเป็นกรรมการที่มีส่วนร่วมในการบริหารงาน

การปฏิบัติหน้าที่ของคณะกรรมการ

ในปี 2552 ที่ผ่านมา
กรรมการได้เข้าร่วมประชุมคณะกรรมการบริษัทและมีการเข้าร่วมประชุมคณะกรรมการชุดย่อยโดยมีรายละเอียด
ดังนี้

+----+-----------------+-----------------+--------+--------+---------+
| ลำ | รายชื่อกรรมการ    | ตำแหน่ง          | การปร  |        |         |
| ดับ |                 |                 | ะชุมในปี |        |         |
|    |                 |                 | 2552   |        |         |
+----+-----------------+-----------------+--------+--------+---------+
|    |                 |                 | คณ     | คณะกร  | คณะก    |
|    |                 |                 | ะกรรมก | รมการต | รรมการส |
|    |                 |                 | ารบริษัท | รวจสอบ | รรหาและ |
|    |                 |                 |        |        |         |
|    |                 |                 |        |        | พิจารณาค |
|    |                 |                 |        |        | ่าตอบแทน |
+----+-----------------+-----------------+--------+--------+---------+
|    |                 |                 | รวม 10 | รวม 5  | รวม 1   |
|    |                 |                 | ครั้ง/ปี  | ครั้ง/ปี  | ครั้ง/ปี   |
+----+-----------------+-----------------+--------+--------+---------+
| 1. | นายประสิทธิ์       | ปร              | 10/10  | -      | -       |
|    | ศิริมงคลเกษม      | ะธานกรรมการบริษัท |        |        |         |
+----+-----------------+-----------------+--------+--------+---------+
| 2. | นายวิรัช          | รองประ          | 10/10  | -      | -       |
|    | ศิริมงคลเกษม      | ธานกรรมการบริษัทแ |        |        |         |
|    |                 | ละกรรมการผู้จัดการ |        |        |         |
+----+-----------------+-----------------+--------+--------+---------+
| 3. | นพ.อนันต์         | ประธานก         | 10/10  | -      | 1/1     |
|    | ศิริมงคลเกษม      | รรมการบริหารและร |        |        |         |
|    |                 | องกรรมการผู้จัดการ |        |        |         |
+----+-----------------+-----------------+--------+--------+---------+
|    |                 |                 | การปร  |        |         |
|    |                 |                 | ะชุมในปี |        |         |
|    |                 |                 | 2552   |        |         |
+----+-----------------+-----------------+--------+--------+---------+
| ลำ | รายชื่อกรรมกร     | ตำแหน่ง          | คณ     | คณะกร  | คณะก    |
| ดับ |                 |                 | ะกรรมก | รมการต | รรมการส |
|    |                 |                 | ารบริษัท | รวจสอบ | รรหาและ |
|    |                 |                 |        |        |         |
|    |                 |                 |        |        | พิจารณาค |
|    |                 |                 |        |        | ่าตอบแทน |
+----+-----------------+-----------------+--------+--------+---------+
|    |                 |                 | รวม 10 | รวม 5  | รวม 1   |
|    |                 |                 | ครั้ง/ปี  | ครั้ง/ปี  | ครั้ง/ปี   |
+----+-----------------+-----------------+--------+--------+---------+
| 4. | นพ.สาธิต กรเณศ   | ประธ            | 10/10  | 5/5    | 1/1     |
|    |                 | านกรรมการตรวจสอ |        |        |         |
|    |                 | บและกรรมการอิสระ |        |        |         |
+----+-----------------+-----------------+--------+--------+---------+
| 5. | นายปารเมศ       | กรรมการตรวจสอบ  | 8/10   | 5/5    | 1/1     |
|    | เหตระกูล         |                 |        |        |         |
|    |                 | และกรรมการอิสระ  |        |        |         |
+----+-----------------+-----------------+--------+--------+---------+
| 6. | นายธนาธิป        | กรรมการตรวจสอบ  | 10/10  | 5/5    | 1/1     |
|    | พิเชษฐวณิชย์โชค    |                 |        |        |         |
|    |                 | และกรรมการอิสระ  |        |        |         |
+----+-----------------+-----------------+--------+--------+---------+
| 7. | นางสมสิริ อิงโพธิ์ชัย | กรรมการบริหาร    | 10/10  | -      | -       |
+----+-----------------+-----------------+--------+--------+---------+
| 8. | นส.วรรณี         | กรรมการบริษัท     | 10/10  | -      | -       |
|    | ศิริมงคลเกษม      |                 |        |        |         |
+----+-----------------+-----------------+--------+--------+---------+
| 9. | นายสุจิน          | กรรมการบริษัท     | 10/10  | -      | 1/1     |
|    | ศิริมงคลเกษม      |                 |        |        |         |
+----+-----------------+-----------------+--------+--------+---------+
| 1  | นางปรานี ภาคสุข*  | กรรมการบริหาร    | 1/10   | -      | -       |
| 0. |                 |                 |        |        |         |
|    |                 | และผู้อำ          |        |        |         |
|    |                 | นวยการฝ่ายการเงิน |        |        |         |
+----+-----------------+-----------------+--------+--------+---------+

หมายเหตุ: *คุณปรานี ภาคสุข ได้ลาออกจากการเป็นกรรมการบริษัท ตั้งแต่วันที่ 1 มีนาคม 2552

รายชื่อกรรมการ ผู้บริหาร และ เลขานุการบริษัท

  --------------------------------------------------------------------------
  ชื่อ                                 ตำแหน่ง
  ---------------- ----------------- ---------------------------------------
  1) นายประสิทธิ์     ศิริมงคลเกษม        ประธานกรรมการบริษัท

  2) นายวิรัช        ศิริมงคลเกษม        รองประธานกรรมการบริษัทและกรรมการผู้จัดการ

  3) นพ.อนันต์       ศิริมงคลเกษม        ประธานกรรมการบริหารและรองกรรมการผู้จัดการ

  4) นางสมสิริ       อิงโพธิ์ชัย           กรรมการบริหาร

  5) นพ.สาธิต       กรเณศ             ประธานกรรมการตรวจสอบและกรรมการอิสระ

  6) นายปารเมศ     เหตระกูล           กรรมการตรวจสอบและกรรมการอิสระ

  7) นายธนาธิป      พิเชษฐวณิชย์โชค      กรรมการตรวจสอบและกรรมการอิสระ

  8) นส.วรรณี       ศิริมงคลเกษม        กรรมการบริษัท

  9) นายสุจิน        ศิริมงคลเกษม        กรรมการบริษัท

  10) นางปรานี      ภาคสุข*            กรรมการบริหารและผู้อำนวยการฝ่ายการเงิน

  11) นายเจษฎา     ศิริมงคลเกษม        ผู้ช่วยกรรมการและผู้จัดการ

  12) นายกิตติชัย     ศิริมงคลเกษม        ผู้อำนวยการฝ่ายโรงงาน

  13) นส.จุฑามาส    อิงโพธิ์ชัย           เลขานุการบริษัท
  --------------------------------------------------------------------------

หมายเหตุ: *คุณปรานี ภาคสุข ได้ลาออกจากการเป็นกรรมการบริษัท ตั้งแต่วันที่ 1 มีนาคม 2552

รายละเอียดของผู้ดำรงตำแหน่งผู้บริหารในปัจจุบัน ปรากฏดังข้อมูลในเอกสารแนบ 1

(2) การสรรหากรรมการและผู้บริหาร

คณะกรรมการสรรหาและพิจารณาค่าตอบแทนของบริษัทมีหน้าที่เสนอชื่อและสรรหาบุคคลที่มีความเหมาะสมเป็นกรรมการบริษัท
โดยพิจารณาจากประสบการณ์ ทักษะ วิชาชีพ คุณสมบัติเฉพาะในด้านต่าง ๆ
ที่คณะกรรมการยังขาดอยู่ และที่มีความจำเป็นอย่างยิ่งต่อธุรกิจเกษตรและอาหารแปรรูป
และเพื่อให้องค์ประกอบของคณะกรรมการมีความหลากหลายและเป็นประโยชน์สูงสุดต่อบริษัท

บริษัท จีเอฟพีที จำกัด (มหาชน)
กำหนดคุณสมบัติกรรมการบริษัทขั้นต่ำตามข้อบังคับของบริษัทในหมวดที่ 4 ข้อ 17
ซึ่งสอดคล้องกับพระราชบัญญัติบริษัทมหาชนจำกัด พ.ศ. 2535
และเพื่อให้เป็นไปตามหลักการกำกับดูแลกิจการที่ดีตามแนวทางของ OECD
ซึ่งทางตลาดหลักทรัพย์แห่งประเทศไทยต้องการให้บริษัทจดทะเบียนทุกแห่งได้ปฎิบัติตาม ดังนั้น
บริษัทจึงกำหนดคุณสมบัติและลักษณะต้องห้ามของกรรมการบริษัทของผู้ที่เหมาะสมที่จะเป็นกรรมการของบริษัท
จีเอฟพีที จำกัด (มหาชน) ไว้ดังนี้

1)  เป็นผู้มีคุณสมบัติตามข้อบังคับของบริษัท จีเอฟพีที จำกัด (มหาชน) ในหมวดที่ 4 ข้อ 17
    กำหนดให้บริษัทฯ มีกรรมการบริษัทไม่น้อยกว่า 5 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรไทย
    และต้องมีคุณสมบัติตามที่พ.ร.บ. บริษัทมหาชนจำกัดและกฎหมายอื่นที่เกี่ยวข้อง

2)  เป็นผู้ที่มีคุณสมบัติตามข้อกำหนดของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์

3)  มีอายุไม่เกิน 70 ปีบริบูรณ์ ยกเว้น กรรมการอิสระ มีอายุไม่เกิน 75 ปีบริบูรณ์

4)  จบการศึกษาขั้นต่ำระดับปริญญาตรี ยกเว้นผู้ก่อตั้งบริษัท

5)  เป็นผู้มีความรู้ ความสามารถในธุรกิจและอุตสาหกรรมที่บริษัทดำเนินกิจการอยู่ เป็นผู้มีชื่อเสียง
    มีประวัติการทำงานดี มีความซื่อสัตย์สุจริต มีจริยธรรมที่ดีงาม
    และเป็นผู้ที่ได้รับการยกย่องจากสังคม

6)  ต้องไม่ดำรงตำแหน่งกรรมการในบริษัทมหาชนที่เป็นบริษัทจดทะเบียนไทยเกิน 5 บริษัท

7)  ต้องไม่เป็นผู้บริหาร หรือกรรมการในกิจการเดียวกันหรือแข่งขันกับบริษัท

การเลือกตั้งกรรมการทดแทนกรรมการที่ออกจากตำแหน่งเมื่อครบวาระ
ต้องได้รับอนุมัติจากที่ประชุมสามัญผู้ถือหุ้นประจำปี
กรรมการแต่ละรายที่ได้รับการเสนอชื่อต่อที่ประชุมสามัญผู้ถือหุ้นประจำปี
ต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง

ทั้งนี้ บริษัทได้ เปิดช่องทางให้ผู้ถือหุ้นสามารถเสนอชื่อกรรมการล่วงหน้าได้
ตามหลักเกณฑ์การให้ผู้ถือหุ้นส่วนน้อยเสนอชื่อกรรมการล่วงหน้า
โดยได้มีการแจ้งให้ผู้ถือหุ้นทราบผ่านช่องทางการแจ้งข้อมูลของตลาดหลักทรัพย์แห่งประเทศไทย
และทางเว็บไซต์ของบริษัท
และบริษัทได้แสดงหลักเกณฑ์และแบบฟอร์มการเสนอชื่อกรรมการล่วงหน้าบนเว็บไซต์ของบริษัทอีกด้วย

(3) ค่าตอบแทนผู้บริหาร

(3.1) ค่าตอบแทนที่เป็นตัวเงิน

(ก) ค่าตอบแทนในฐานะกรรมการ

  ณ วันที่ 31 ธันวาคม 2552 ค่าตอบแทนกรรมการรวม 10 ราย เท่ากับ 4,295,000 บาท
  โดยเป็นค่าตอบแทนในรูปของค่าตอบแทนรายเดือนและโบนัส โดยมีรายละเอียดดังนี้

+------------+------------+----------------------------+--------------+
| ชื่อ-สกุล     |            | ตำแหน่ง                     | ค่าตอบแทนต่อปี  |
+============+============+============================+==============+
| 1)         | ศิริมงคลเกษม | ประธานกรรมการบริษัท          | 520,000 บาท  |
| นายประสิทธิ์  |            |                            |              |
+------------+------------+----------------------------+--------------+
| 2) นายวิรัช  | ศิริมงคลเกษม | รองประธานกรรมการบริษัทและ    | 455,000 บาท  |
|            |            |                            |              |
|            |            | กรรมการผู้จัดการ              |              |
+------------+------------+----------------------------+--------------+
| 3) นพ.อนันต์ | ศิริมงคลเกษม | ประธานกรรมการบริหารและ      | 455,000 บาท  |
|            |            |                            |              |
|            |            | รองกรรมการผู้จัดการ           |              |
+------------+------------+----------------------------+--------------+
| 4) นพ.สาธิต | กรเณศ      | ประธานกรรมการตรวจสอบ และ   | 520,000 บาท  |
|            |            |                            |              |
|            |            | กรรมการอิสระ                |              |
+------------+------------+----------------------------+--------------+
| 5)         | เหตระกูล    | กร                         | 455,000 บาท  |
| นายปารเมศ  |            | รมการตรวจสอบและกรรมการอิสระ |              |
+------------+------------+----------------------------+--------------+
| 6)         | พิเ         | กร                         | 455,000 บาท  |
| นายธนาธิป   | ชษฐวณิชย์โชค | รมการตรวจสอบและกรรมการอิสระ |              |
+------------+------------+----------------------------+--------------+
| 7) นางสมสิริ | อิงโพธิ์ชัย    | กรรมการบริหาร               | 455,000 บาท  |
+------------+------------+----------------------------+--------------+
| 8)         | ศิริมงคลเกษม | กรรมการบริษัท                | 455,000 บาท  |
| น.ส.วรรณี   |            |                            |              |
+------------+------------+----------------------------+--------------+
| 9) นายสุจิน  | ศิริมงคลเกษม | กรรมการบริษัท                | 455,000 บาท  |
+------------+------------+----------------------------+--------------+
| 10)        | ภาคสุข      | กรรมการบริหาร*              | 70,000 บาท   |
| นางปรานี    |            |                            |              |
+------------+------------+----------------------------+--------------+

หมายเหตุ: *คุณปรานี ภาคสุข ได้ลาออกจากการเป็นกรรมการบริษัท ตั้งแต่วันที่ 1 มีนาคม 2552

(ข) ค่าตอบแทนในฐานะผู้บริหาร

ณ วันที่ 31 ธันวาคม 2552 ค่าตอบแทนผู้บริหารบริษัท ในปี 2552 จำนวน 5 ราย เท่ากับ
17,151,861 บาท โดยเป็นค่าตอบแทนในรูปเงินเดือนและโบนัส

(3.2) ค่าตอบแทนอื่น

-ไม่มี-

(4) การกำกับดูแลกิจการ

คณะกรรมการบริษัท จีเอฟพีที จำกัด (มหาชน)
ได้ตระหนักถึงความสำคัญของการกำกับดูแลกิจการที่ดีมาโดยตลอด
ซึ่งเป็นปัจจัยพื้นฐานที่สำคัญในการสร้างมูลค่าเพิ่มทางเศรษฐกิจและการเติบโตทางธุรกิจให้แก่บริษัทอย่างยั่งยืน
รวมทั้งจะเสริมสร้างความเชื่อมั่นแก่ ผู้มีส่วนได้เสียทุกฝ่ายซึ่งรวมถึงผู้ถือหุ้น ลูกค้า พนักงาน
ตลอดจนสาธารณชน ดังนั้น
คณะกรรมการจึงมีความมุ่งมั่นที่จะดำเนินการให้การกำกับดูแลกิจการของบริษัทเป็นไปตามหลักการการกำกับดูแลกิจการที่ดี
และทำให้การดำเนินงานของบริษัทเป็นไปตามวัตถุประสงค์และมติของผู้ถือหุ้นด้วยความซื่อสัตย์
สุจริตระมัดระวังรักษาผลประโยชน์ของบริษัทและผู้ถือหุ้น

คณะกรรมการได้จัดทำนโยบายด้านบรรษัทภิบาลของบริษัทฯ
และดำเนินการติดตามเพื่อให้มีการปฏิบัติตามนโยบายการกำกับดูแลกิจการรวมทั้งทบทวนและปรับปรุงนโยบายดังกล่าวให้มีความเหมาะสมอย่าสม่ำเสมอ
และได้มีการประชาสัมพันธ์ให้พนักงานทุกคนเข้าไปศึกษานโยบายการกำกับดูแลกิจการจากระบบ
Intranet ของบริษัท และได้แสดงให้สาธารณชนรับทราบผ่านเว็บไซต์ของบริษัท
www.gfpt.co.th ภายใต้หัวข้อการกำกับดูแลกิจการ

คณะกรรมการบริษัทจึงได้กำหนดหลักการกำกับดูแลกิจการที่ดีของบริษัท
ตามหลักเกณฑ์ของหลักการกำกับดูแลกิจการที่ดีตามแนวทางของ The Organization for
Economic Co-Operation and Development (OECD)
ภายใต้ระเบียบปฏิบัติของตลาดหลักทรัพย์แห่งประเทศไทย
เพื่อเป็นแนวทางในการดำเนินธุรกิจสำหรับกรรมการ ผู้บริหารและพนักงานของบริษัท
ทั้งนี้จะมีการทบทวนและปรับปรุงหลักการกำกับดูแลกิจการที่ดีของบริษัทเป็นประจำทุกปี
เพื่อให้เหมาะสมกับการเปลี่ยนแปลงซึ่งอาจเกิดจากการดำเนินธุรกิจ สภาพแวดล้อม สถานการณ์
หรือกฎหมาย โดยแบ่งออกเป็น 5 หมวดดังนี้

หมวดที่ 1 สิทธิของผู้ถือหุ้น

หมวดที่ 2 การปฏิบัติต่อผู้ถือหุ้นอย่างเท่าเทียมกัน

หมวดที่ 3 บทบาทของผู้มีส่วนได้เสีย

หมวดที่ 4 การเปิดเผยข้อมูลและความโปร่งใส

หมวดที่ 5 ความรับผิดชอบของคณะกรรมการ

หมวดที่ 1 สิทธิของผู้ถือหุ้น

คณะกรรมการบริษัทให้ความสำคัญต่อสิทธิของผู้ถือหุ้น
จึงได้กำหนดแนวทางการดำเนินการต่างๆเพื่อให้มั่นใจว่าบริษัทได้มีการดูแลผู้ถือหุ้นทุกรายได้รับสิทธิในฐานะผู้ถือหุ้นอย่างเท่าเทียมกัน
ดังนี้

1)  สิทธิขั้นพื้นฐานตามที่ผู้ถือหุ้นพึงได้รับ ทั้งสิทธิในการลงคะแนนเสียง สิทธิในการรับเงินปันผล
    สิทธิในการซื้อขายและโอนหุ้น สิทธิในการเข้าร่วมประชุมผู้ถือหุ้น
    และสิทธิในการได้รับข้อมูลข่าวสารอย่างเพียงพอ ทั่วถึง เท่าเทียมกัน
    และในรูปแบบที่เหมาะสม

2)  สิทธิในการเลือกตั้งและถอดถอนกรรมการ รวมถึงการแต่งตั้งผู้สอบบัญชีอิสระ

3)  สิทธิในการจัดสรรเงินปันผล

4)  บริษัทได้เปิดโอกาสให้ผู้ถือหุ้น สามารถส่งคำถามล่วงหน้าสำหรับการประชุมผู้ถือหุ้น
    โดยส่งคำถามผ่านเว็บไซต์บริษัท หรือ ทางอีเมล์ companysecretary@gfpt.co.th

5)  สิทธิในการรับทราบมติคณะกรรมการที่เกี่ยวกับวาระการประชุมและรายละเอียดการประชุมผู้ถือหุ้นเป็นการล่วงหน้าไม่น้อยกว่า
    30 วันก่อนวันประชุมผู้ถือหุ้น โดยเปิดเผยข้อมูลผ่านทางเว็บไซต์ของบริษัท

6)  สิทธิในการได้รับหนังสือเชิญประชุมผู้ถือหุ้นและข้อมูลที่เกี่ยวกับสถานที่จัดประชุม เวลา
    วาระการประชุม กฎเกณฑ์ และวิธีการในการเข้าร่วมประชุม และประเด็นที่ใช้ในการพิจารณา
    รวมถึงขั้นตอนการออกเสียงลงมติในแต่ละวาระการประชุม
    โดยบริษัทจะส่งหนังสือเชิญประชุมผู้ถือหุ้นล่วงหน้าไม่น้อยกว่า 14 วันก่อนวันประชุม
    และบริษัทลงโฆษณาคำบอกกล่าวนัดประชุมในหนังสือพิมพ์รายวันฉบับภาษาไทยติดต่อกัน 3 วัน
    ล่วงหน้าก่อนการประชุม 8
    วันเพื่อเปิดโอกาสให้ผู้ถือหุ้นมีเวลาศึกษาข้อมูลประกอบการประชุมอย่างเพียงพอ

7)  บริษัทยังสนับสนุนส่งเสริมการใช้สิทธิของผู้ถือหุ้นโดยเปิดโอกาสให้ผู้ถือหุ้นสามารถซักถามแสดงข้อคิดเห็นรวมทั้งข้อเสนอแนะให้แก่คณะกรรมการบริษัทได้ในการประชุมผู้ถือหุ้น

8)  บริษัทจัดให้มีหน่วยงานนักลงทุนสัมพันธ์
    มีหน้าที่สื่อสารและตอบข้อซักถามจากผู้ถือหุ้นและนักลงทุนอย่างเท่าเทียม เพียงพอ และ ทั่วถึง

9)  บริษัทยังจัดให้มีการเผยแพร่ข้อมูลไว้ในเว็บไซต์ของบริษัท (www.gfpt.co.th) ทั้งภาษาไทย
    และภาษาอังกฤษ ล่วงหน้าไม่น้อยกว่า 30 วัน ก่อนวันประชุม

10) บริษัทใช้ระบบคอมพิวเตอร์ในการลงทะเบียนเข้าประชุมและการลงมติผู้ถือหุ้น
    เพื่อให้ทราบจำนวนผู้เข้าร่วมประชุมและการนับคะแนนลงมติแต่ละวาระได้ถูกต้องและรวดเร็วยิ่งขึ้น
    รวมทั้งยังมีการบันทึกภาพพร้อมเสียงในลักษณะของคลิปวีดีโอ ไฟล์ แยกเป็นแต่ละวาระ
    เพื่อให้เกิดความโปร่งใสและสามารถตรวจสอบย้อนหลังได้

11) ภายหลังการประชุมผู้ถือหุ้น บริษัทจะจัดทำรายงานการประชุมตามวาระ พร้อมทั้งมติที่ประชุม
    และจำนวนเสียงที่เห็นด้วย ไม่เห็นด้วย งดออกเสียง และ บัตรเสีย
    รวมถึงรายละเอียดที่สำคัญที่ใช้ในการพิจารณา
    และนำส่งตลาดหลักทรัพย์แห่งประเทศไทยและเผยแพร่บนเวปไซต์ของบริษัท ภายใน 14
    วันนับจากวันประชุม

ในปี 2552 บริษัทได้จัดให้มีการประชุมสามัญผู้ถือหุ้น เมื่อวันพุธที่ 29 เมษายน 2552 เวลา 9.35
น. ณ อาคาร จีเอฟพีที เลขที่ 312 ถนนพระรามที่ 2 แขวงบางมด เขตจอมทอง กรุงเทพฯ
10150 กรรมการของบริษัทเข้าร่วมประชุมครบทั้ง 9 ท่าน เพื่อให้ผู้ถือหุ้นซักถามในเรื่องที่เกี่ยวข้อง
รวมถึงผู้สอบบัญชีของบริษัทเข้าร่วมประชุมด้วย
ซึ่งมีการพิจารณาลงคะแนนเสียงเรียงลำดับตามวาระที่กำหนดไว้
โดยบริษัทจะเก็บบัตรลงคะแนนไว้เป็นหลักฐานครบทุกคะแนนเสียงทั้ง เห็นด้วย ไม่เห็นด้วย
และงดออกเสียง เพื่อความโปร่งใสและตรวจสอบได้กรณีที่มีข้อโต้แย้งในภายหลัง
ซึ่งทุกวาระการประชุมได้รับความเห็นชอบจากผู้ถือหุ้น

หมวดที่ 2 การปฏิบัติต่อผู้ถือหุ้นอย่างเท่าเทียมกัน

บริษัทให้ความสำคัญและดูแลให้มีการปฏิบัติต่อผู้ถือหุ้นทุกรายอย่างเท่าเทียมกันและเป็นธรรมทั้งรายใหญ่และรายย่อย
ซึ่งในการประชุมผู้ถือหุ้น บริษัทให้สิทธิผู้ถือหุ้นในการออกเสียงลงคะแนนแบบ 1 หุ้น ต่อ 1 เสียง
โดยบริษัทจะมีการจัดประชุมสามัญผู้ถือหุ้นปีละ 1 ครั้ง ภายในเวลาไม่เกิน 4
เดือนนับแต่วันสิ้นสุดรอบปีบัญชีของบริษัท โดยได้ดำเนินการดังนี้

1.  บริษัทเปิดโอกาสให้ผู้ถือหุ้นที่ไม่สามารถเข้าประชุมด้วยตนเองสามารถใช้สิทธิออกเสียงด้วยการมอบฉันทะให้ผู้อื่นที่ผู้ถือหุ้นกำหนดมาประชุมและออกเสียงลงมติแทน
    หรือจะมอบฉันทะให้กรรมการอิสระ
    หรือกรรมการบริหารลงมติแทนก็ได้แล้วแต่ความพอใจของผู้ถือหุ้น
    โดยจัดส่งหนังสือมอบฉันทะในรูปแบบที่ผู้ถือหุ้นสามารถกำหนดทิศทางการลงคะแนนได้
    รวมทั้งได้ระบุเกี่ยวกับเอกสารประกอบการมอบฉันทะไว้อย่างชัดเจน นอกจากนี้
    ผู้ถือหุ้นยังสามารถ ดาวน์โหลด หนังสือมอบฉันทะผ่านทาง เว็บไซต์ ของบริษัทได้อีกด้วย

ทั้งนี้ ในการประชุมสามัญผู้ถือหุ้นประจำปี 2552 มีผู้ถือหุ้นมาประชุมรวมทั้งสิ้น 116 ราย
โดยมีผู้ถือหุ้นมาประชุมด้วยตนเอง จำนวน 65 ราย และมีผู้รับมอบฉันทะ จำนวน 51 ราย
รวมเป็นจำนวนหุ้นทั้งสิ้น 89,177,159 หุ้น คิดเป็นร้อยละ 71.12
ของจำนวนหุ้นที่จำหน่ายได้แล้วทั้งหมด

2.  บริษัทมีนโยบายมิให้กรรมการผู้บริหารและพนักงานของบริษัทและผู้ที่เกี่ยวข้อง
    ใช้ข้อมูลภายในเพื่อประโยชน์ของตนเองหรือผู้อื่นในการซื้อขายหลักทรัพย์ของบริษัท
    โดยแจ้งให้กรรมการ ผู้บริหาร พนักงาน และบุคคลที่เกี่ยวข้องได้แก่
    คู่สมรสและบุตรที่ยังไม่บรรลุนิติภาวะ งดซื้อขายหลักทรัพย์ของบริษัทในช่วงระยะเวลา 1 เดือน
    ก่อนการเปิดเผยข้อมูลต่อสาธารณชน และภายใน 24
    ชั่วโมงหลังจากการเปิดเผยงบการเงินดังกล่าว (Blackout Period) นอกจากนี้
    บริษัทห้ามมิให้ผู้บริหารและพนักงาน
    ประกอบธุรกิจหรือมีส่วนร่วมในธุรกิจที่เป็นการแข่งขันกับธุรกิจบริษัท ไม่ว่ากรรมการ
    ผู้บริหารและพนักงานดังกล่าวจะได้รับผลประโยชน์ทางตรงหรือทางอ้อม
    โดยได้ระบุไว้ในคู่มือจริยธรรมของบริษัทอย่างชัดเจน

3.  บริษัทกำหนดให้กรรมการบริษัทและผู้บริหาร
    ต้องเปิดเผยข้อมูลธุรกรรมที่เข้าข่ายการมีส่วนได้เสีย รายการที่เกี่ยวโยงกัน
    หรือรายการที่เกี่ยวกับการได้มาและจำหน่ายไปซึ่งสินทรัพย์ของตนเองและผู้ที่เกี่ยวข้อง
    ธุรกรรมในเรื่องดังกล่าวให้ยึดแนวปฏิบัติตามกฎระเบียบของตลาดหลักทรัพย์แห่งประเทศไทย
    ก่อนนำเสนอให้คณะกรรมการบริษัทหรือที่ประชุมผู้ถือหุ้นพิจารณาอนุมัติทุกครั้งก่อนทำรายการ
    โดยกรรมการผู้มีส่วนได้เสียจะไม่เข้าร่วมพิจารณาในวาระที่เกี่ยวกับการมีส่วนได้เสียของตน
    นอกจากนี้
    บริษัทจะทำการเปิดเผยรายการที่บริษัทหรือบริษัทย่อยทำกับบุคคลที่อาจมีความขัดแย้งทางผลประโยชน์
    โดยแสดงไว้ในรายงานประจำปี และแบบแสดงรายการข้อมูลประจำปี (แบบ 56-1)

4.  บริษัทจะไม่เพิ่มวาระอื่นนอกเหนือจากที่ระบุไว้ในหนังสือนัดประชุม
    และไม่มีการเปลี่ยนแปลงข้อมูลสำคัญในที่ประชุมอย่างกระทันหัน
    พร้อมกันนี้ทางบริษัทได้เชิญผู้ถือหุ้นจำนวน 1 ท่าน
    ให้ทำหน้าที่ผู้แทนของที่ประชุมเพื่อเป็นสักขีพยานในการนับคะแนนสำหรับการลงมติในวาระต่าง
    ๆ โดยบริษัทได้มีการใช้บัตรลงคะแนนเสียงสำหรับทุกวาระ
    และในวาระของการแต่งตั้งกรรมการ
    บริษัทเปิดโอกาสให้ผู้ถือหุ้นสามารถเลือกกรรมการเป็นรายบุคคล

หมวดที่ 3 บทบาทของผู้มีส่วนได้เสีย

ผู้มีส่วนได้เสีย หมายถึง กรรมการ ผู้บริหาร ผู้ถือหุ้น ผู้ลงทุน กลุ่มลูกค้า คู่ค้า คู่แข่งทางการค้า
ดังนั้นคณะกรรมการบริษัทได้กำหนดนโยบายให้มีการปฏิบัติต่อผู้มีส่วนได้เสียโดยคำนึงถึงสิทธิของผู้มีส่วนได้เสียตามกฎหมาย
หรือตามข้อตกลงที่มีกับบริษัท
ถึงแม้ว่าผู้มีส่วนได้เสียในแต่ละกลุ่มจะมีวัตถุประสงค์และความคาดหวังต่อกิจการที่แตกต่างกัน
แต่บริษัทก็ให้ความสำคัญในสิทธิของผู้มีส่วนได้เสียในกลุ่มต่างๆ อย่างเท่าเทียมกัน
ดังนั้นบริษัทจึงได้กำหนดจรรยาบรรณในการปฏิบัติต่อผู้มีส่วนได้เสียไว้ในคู่มือจริยธรรมธุรกิจของบริษัท
เพื่อให้บุคลากรทุกระดับ ยึดถือเป็นแนวปฏิบัติและถือเป็นภาระหน้าที่ที่สำคัญของทุกคน

นอกจากนี้ คณะกรรมการบริษัทได้พัฒนากลไกการมีส่วนร่วมของผู้มีส่วนได้เสียในการกำกับดูแลกิจการ
โดยเปิดโอกาสให้ผู้มีส่วนได้เสียสามารถติดต่อสื่อสารกับคณะกรรมการบริษัท กรรมการอิสระ
เพื่อแสดงความคิดเห็นในการปรับปรุงข้อบกพร่องในการดำเนินกิจการของบริษัท
รวมทั้งการร้องเรียนหรือการแจ้งเบาะแสการกระทำผิดกฎหมายหรือจรรยาบรรณโดยผ่านช่องทางดังต่อไปนี้

ติดต่อกรรมการอิสระ ทางอีเมล์ : independentdirectors@gfpt.co.th

  โทรสาร : 02-473-8393

  ทางไปรษณีย์ : กรรมการอิสระ

  บริษัท จีเอฟพีที จำกัด (มหาชน)

  อาคารจีเอฟพีที ชั้น19 เลขที่ 312 ถนนพระรามที่ 2 แขวงบางมด เขตจอมทอง กรุงเทพฯ
  10150

ติดต่อกรรมการบริษัท ทางอีเมล์ : boardofdirectors@gfpt.co.th

  โทรสาร : 02-473-8393

  ทางไปรษณีย์ : กรรมการบริษัท

  บริษัท จีเอฟพีที จำกัด (มหาชน)

  อาคารจีเอฟพีที ชั้น19 เลขที่ 312 ถนนพระรามที่ 2 แขวงบางมด เขตจอมทอง กรุงเทพฯ
  10150

เพื่อสร้างความมั่นใจให้แก่ผู้ร้องเรียนหรือผู้ที่แจ้งเบาะแส
บริษัทให้ความสำคัญกับการเก็บข้อมูลร้องเรียนเป็นความลับ
และได้กำหนดขั้นตอนการรับเรื่องและการสอบสวน
ซึ่งเรื่องร้องเรียนดังกล่าวจะรับรู้เฉพาะในกลุ่มบุคคลที่เกี่ยวข้องด้วยเท่านั้น
โดยฝ่ายจัดการจะเป็นผู้รวบรวมข้อร้องเรียน
และนำเสนอต่อคณะกรรมการตรวจสอบเพื่อพิจารณาต่อไป สำหรับพนักงาน
สามารถแจ้งเบาะแสหรือเสนอข้อคิดเห็นได้โดยตรงผ่านทาง E-mail ของบริษัท

สำหรับพนักงานของบริษัท บริษัทมีสวัสดิการด้านต่าง ๆ นอกเหนือจากที่กฎหมายกำหนด เช่น
มีการประกันสุขภาพและอุบัติเหตุให้แก่พนักงานขาย พนักงานสารสนเทศ
รวมทั้งพนักงานที่ปฏิบัติงานต่างจังหวัดด้วย และให้การช่วยเหลือสำหรับค่าเสื้อผ้าของพนักงานหญิง
รวมทั้งเงินช่วยเหลือประเภทต่าง ๆ นอกจากนี้
บริษัทยังให้ความสำคัญด้านการดูแลความปลอดภัยให้แก่พนักงาน โดยมีการซ้อมหนีไฟเป็นประจำทุกปี
และตรวจสอบคุณภาพของอุปกรณ์ดับเพลิง
โดยจะมีการอบรมเบื้องต้นเกี่ยวกับการดับเพลิงสำหรับพนักงานที่เพิ่งเข้าใหม่
เพื่อให้มีความรู้พื้นฐานและสามารถแก้ไขปัญหาเฉพาะหน้าเมื่อเกิดเหตุฉุกเฉินได้ซึ่งเป็นประโยชน์ต่อตัวพนักงานและบริษัทด้วย

นอกจากนี้ บริษัทได้ตระหนักถึงความสำคัญในการบริหารองค์กรให้มีประสิทธิภาพและประสิทธิผล
โดยคำนึงถึงความรับผิดชอบที่มีต่อสังคม ชุมชน และสิ่งแวดล้อม
ดังนั้นคณะกรรมการบริษัทให้ความสำคัญกับนโยบายการดูแลสิ่งแวดล้อม สังคม และชุมชน
และส่งเสริมให้พนักงานทุกคนรู้จักใช้ทรัพยากรอย่างประหยัด รักษาสภาพแวดล้อม
และรับผิดชอบต่อสังคมโดยรวม
โดยดำเนินธุรกิจและควบคุมให้มีการปฏิบัติอยู่ภายใต้กรอบของกฎหมาย
หลีกเลี่ยงการให้ความร่วมมือหรือการสนับสนุนผู้ที่ประกอบธุรกิจที่ผิดกฎหมาย
หรือส่งผลกระทบต่อสิ่งแวดล้อมทั้งทางตรงและทางอ้อม ซึ่งมีนโยบายและแนวทางการปฏิบัติที่ชัดเจน
โดยบริษัทสนับสนุนให้พนักงานเข้าร่วมกิจกรรมเพื่อสังคมและสิ่งแวดล้อม เช่น
สนับสนุนให้พนักงานของบริษัทที่มีสุขภาพร่างกายแข็งแรง บริจาคเลือดเป็นประจำทุกปี
โดยโรงพยาบาลสมเด็จพระปิ่นเกล้าจะมารับบริจาคเลือดที่บริษัท
รวมทั้งให้ความช่วยเหลือทางการเงินบางส่วน เพื่อให้เป็นทุนการศึกษา
สำหรับครอบครัวที่มีรายได้ต่ำซึ่งมีบุตรที่กำลังศึกษาอยู่ ฯลฯ เป็นต้น

ใน ปี 2552 ทางบริษัทฯ ได้สนับสนุนโครงการต่างๆ เช่น
โครงการสมทบทุนสร้าง”อาคารสมเด็จพระเทพรัตน์” ณ โรงพยาบาลรามาธิบดี
โครงการให้ทุนการศึกษาในโครงการ “ต้นกล้าน้อย..โตตามรอยพ่อหลวง”
เพื่อเป็นการช่วยเหลือนักเรียนที่ขาดแคลนทุนทรัพย์
โครงการสนับสนุนการดำเนินงานเพื่อการเลี้ยงดูเด็กกำพร้าในมูลนิธิโสสะฯ จ.สมุทรปราการ
โครงการจิตอาสา โดยรณรงค์ให้พนักงานร่วมทำกิจกรรมเพื่อสังคม
โครงการทำนุบำรุงศาสนาวัดวาอาราม ฯลฯ เป็นต้น
โดยบริษัทไม่ได้มุ่งเน้นเฉพาะโครงการที่ใช้ทุนทรัพย์เพียงอย่างเดียว
แต่ยังให้การสนับสนุนกิจกรรมที่ช่วยส่งเสริมจิตสำนึกของการมีส่วนร่วมดูแลรักษาสังคมและสิ่งแวดล้อมให้บุคลากรของบริษัทอีกด้วย

หมวดที่ 4 การเปิดเผยข้อมูลและความโปร่งใส

คณะกรรมการบริษัทจัดให้มีการเปิดเผยข้อมูลสำคัญที่เกี่ยวข้องกับบริษัท
ทั้งข้อมูลทางการเงินและข้อมูลที่มิใช่ข้อมูลทางการเงินอย่างถูกต้อง ครบถ้วน ทันเวลา และโปร่งใส
โดยมีช่องทางในการเผยแพร่ข้อมูลที่ทำให้ผู้ใช้สามารถเข้าถึงข้อมูลได้อย่างเท่าเทียมกัน
โดยเผยแพร่ข้อมูลผ่านช่องทางของตลาดหลักทรัพย์ในแบบแสดงรายการข้อมูลประจำปี (แบบ 56-1)
และรายงานประจำปี (แบบ 56-2) และเว็บไซต์ของบริษัท (www.gfpt.co.th)
ทั้งภาษาไทยและภาษาอังกฤษ เพื่อเพิ่มช่องทางให้ผู้ลงทุนสามารถได้รับข่าวสารข้อมูลอย่างทั่วถึง
และครบถ้วน นอกจากนี้
บริษัทได้จัดทำรายงานความรับผิดชอบของคณะกรรมการต่อรายงานทางการเงินแสดงควบคู่กับรายงานของผู้สอบบัญชีในรายงานประจำปี

สำหรับปี 2552
บริษัทไม่มีการกระทำผิดกฎระเบียบที่คณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยได้กำหนดไว้
ปัจจุบันบริษัทได้มอบหมายให้ฝ่ายเลขานุการคณะกรรมการและฝ่ายนักลงทุนสัมพันธ์
เป็นตัวแทนในการสื่อสารกับผู้ลงทุนทั้งที่เป็นสถาบัน ผู้ถือหุ้นรายย่อย รวมทั้งนักวิเคราะห์ทั่วไป
ตลอดจนภาครัฐที่เกี่ยวข้อง โดยสามารถติดต่อ ฝ่ายนักลงทุนสัมพันธ์ได้ที่ 02-473-8000
ส่วนรายละเอียดอื่น ๆ สามารถดูได้ที่เว็บไซต์ของบริษัท และบริษัทได้กำหนดให้มีการจัดประชุม
นักวิเคราะห์ปีละ 2 ครั้ง เพื่อนำเสนอข้อมูลและชี้แจงผลการดำเนินงานที่ผ่านมา โดยในปี 2552
บริษัทได้จัดประชุมนักวิเคราะห์ขึ้นครั้งแรกเมื่อวันที่ 11 มิถุนายน 2552 และครั้งที่ 2 เมื่อวันที่ 18
พฤศจิกายน 2552 และยังเปิดโอกาสให้มีการสัมภาษณ์แบบตัวต่อตัว (One on One Meeting)
ตามสมควร

หมวดที่ 5 ความรับผิดชอบของคณะกรรมการ

คณะกรรมการบริษัทได้มีการแบ่งแยกบทบาทหน้าที่ ความรับผิดชอบระหว่างคณะกรรมการบริษัท
และฝ่ายจัดการออกจากกันอย่างชัดเจน เพื่อให้มีอิสระในการตัดสินใจ
และเป็นประโยชน์สูงสุดต่อบริษัทและผู้ถือหุ้น

หน้าที่และความรับผิดชอบของคณะกรรมการบริษัท

1)  ดูแลและจัดการให้การดำเนินการของบริษัทเป็นไปตามกฎหมาย วัตถุประสงค์
    ข้อบังคับของบริษัท และมติที่ประชุมผู้ถือหุ้น ด้วยความซื่อสัตย์ สุจริต ระมัดระวัง
    รักษาผลประโยชน์สูงสุดของบริษัทบนหลักการกำกับดูแลกิจการที่ดี

2)  กำหนดนโยบายและทิศทางการดำเนินงานของบริษัท รวมถึง การระดมทุน การบริหารเงินทุน
    การบริหารความเสี่ยงของบริษัท
    และกำกับดูแลและติดตามให้ฝ่ายจัดการดำเนินการตามนโยบายที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจให้แก่กิจการและความมั่งคั่งให้แก่ผู้ถือหุ้น

3)  พิจารณาอนุมัติหรือให้ความเห็นชอบต่อรายการที่มีสาระสำคัญ เช่น
    การอนุมัติใช้วงเงินสินเชื่อจากสถาบันการเงิน การกู้ยืม การค้ำประกัน โครงการลงทุนใหม่
    การได้มาและจำหน่ายไปซึ่งทรัพย์สิน รายการที่เกี่ยวโยงกัน
    และรายการที่อาจมีความขัดแย้งทางผลประโยชน์ของบริษัทและบริษัทย่อย เป็นต้น โดยให้
    เป็นไปตามกฎระเบียบข้อบังคับของสำนักงานกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย และตามกฎหมาย
    และข้อบังคับหรือระเบียบปฏิบัติของบริษัท

4)  พิจารณาอนุมัติงบการเงินก่อนนำส่งตลาดหลักทรัพย์แห่งประเทศไทย

5)  จัดให้มีระบบบัญชี และการรายงานทางการเงินและการสอบบัญชีที่เชื่อถือได้

6)  จัดให้มีระบบการควบคุมภายใน ด้านการดำเนินงาน ด้านการรายงานทางการเงิน
    และระบบการบริหารความเสี่ยงที่เพียงพอและมีประสิทธิผล

7)  กำกับดูแลให้มีการรายงานข้อมูลทางการเงินและเปิดเผยข้อมูลที่สำคัญ อย่างครบถ้วน ถูกต้อง
    และเพียงพอ
    และจัดให้มีช่องทางการสื่อสารกับผู้ถือหุ้นแต่ละกลุ่มและผู้มีส่วนได้ส่วนเสียของบริษัทอย่างเหมาะสม

8)  พิจารณาแต่งตั้งคณะกรรมการชุดย่อยของบริษัท ได้แก่ คณะกรรมการตรวจสอบ
    คณะกรรมการสรรหาและกำหนดค่าตอบแทน คณะอนุกรรมการจริยธรรม คณะกรรมการบริหาร
    ฝ่ายจัดการ และกำหนดแบ่งแยกบทบาทหน้าที่ และความรับผิดชอบของ
    คณะกรรมการชุดย่อยต่างๆ อย่างชัดเจน
    เพื่อช่วยในการกำกับดูแลกิจการให้บรรลุวัตถุประสงค์ที่ได้กำหนดไว้
    ทั้งนี้สมาชิกของคณะกรรมการชุดย่อยประกอบด้วยกรรมการอิสระเป็นส่วนใหญ่

9)  ประเมินผลการปฏิบัติตามนโยบายการกำกับดูแลกิจการที่ดีของบริษัท
    และทบทวนนโยบายการกำกับดูแลกิจการที่ดี

10) จัดให้มีแผนงานการพัฒนากรรมการและผู้บริหาร และแผนงานการสืบทอดงาน (Succession
    Plan)

11) คณะกรรมการมีอำนาจกำหนด และแก้ไขเปลี่ยนแปลงชื่อกรรมการ
    ซึ่งมีอำนาจลงนามผูกพันบริษัทได้

12) คณะกรรมการมีอำนาจที่จะมอบหมายให้กรรมการคนหนึ่ง หรือหลายคน
    หรือบุคคลอื่นใดปฏิบัติการอย่างใดอย่างหนึ่งแทนคณะกรรมการได้
    โดยในการมอบอำนาจนั้นจะต้องอยู่ในภายใต้ขอบเขตแห่งอำนาจของคณะกรรมการ
    และกำหนดหน้าที่ความรับผิดชอบของผู้รับมอบอำนาจไว้อย่างชัดเจน

นโยบายธุรกิจ

บริษัทกำหนดนโยบายการดำเนินธุรกิจในการเป็นผู้นำของอุตสาหกรรมการผลิตและแปรรูปสินค้าปศุสัตว์
และเกษตรอย่างครบวงจร
เน้นความปลอดภัยทางด้านอาหารตลอดจนความสามารถในการตรวจสอบย้อนกลับ
อีกทั้งรับผิดชอบต่อสิ่งแวดล้อมและสังคม
ดังนั้นคณะกรรมการบริษัทได้มอบหมายให้ฝ่ายบริหารกำหนดเป้าหมาย กลยุทธ์ แผนงาน
และงบประมาณให้สอดคล้องกับนโยบายที่กำหนด

นโยบายการกำกับดูแลกิจการ

บริษัท จีเอฟพีที จำกัด (มหาชน) ได้ตระหนักถึงความสำคัญของการกำกับดูแลกิจการที่ดีมาโดยตลอด
จึงได้จัดทำคู่มือหลักการกำกับดูแลกิจการที่ดีของบริษัทไว้เป็นลายลักษณ์อักษร
และกำหนดให้มีการประชุมอย่างน้อยปีละ 1 ครั้ง
เพื่อทบทวนนโยบายและดูแลให้มีการปฏิบัติตามนโยบายดังกล่าว

จริยธรรมธุรกิจ

บริษัทมุ่งมั่นพัฒนาธุรกิจให้เจริญก้าวหน้า โดยตั้งอยู่บนพื้นฐานของการดำเนินงานไปในลักษณะที่ถูกต้อง
ตามกฎหมายและจริยธรรมที่ดี
ดังนั้นคณะกรรมการบริษัทจึงได้กำหนดให้มีการจัดทำคู่มือจริยธรรมธุรกิจขึ้นเป็นลายลักษณ์อักษร
เพื่อให้พนักงานทุกระดับได้รับทราบ และใจถึงมาตรฐานการปฏิบัติตนตามที่บริษัทและผู้ถือหุ้นคาดหวัง
คณะกรรมการบริษัทกำหนดให้มีการจัดตั้งคณะอนุกรรมการจริยธรรมธุรกิจ
เพื่อติดตามเรื่องดังกล่าวข้างต้น และรายงานต่อคณะกรรมการบริษัทอย่างน้อยปีละ 1 ครั้ง

ความขัดแย้งของผลประโยชน์

บริษัทดำเนินธุรกิจโดยอยู่บนหลักการให้พนักงานทุกระดับปฏิบัติหน้าที่ เพื่อผลประโยชน์สูงสุดของบริษัท
โดยปราศจากผลประโยชน์ส่วนตนเข้ามาเกี่ยวข้อง
คณะกรรมการบริษัทจึงได้กำหนดวิธีปฏิบัติตนสำหรับกรรมการ ผู้บริหาร และพนักงานทุกระดับ
รวมทั้งข้อพึงปฏิบัติที่กำหนดไว้ในคู่มือจริยธรรมธุรกิจ สำหรับกรรมการ ผู้บริหาร
และพนักงานของบริษัท จีเอฟพีที จำกัด (มหาชน) ในหมวดที่ 2 ไว้ดังนี้

1)  ในกรณีที่เข้าข่ายเป็นรายการที่เกี่ยวโยงกัน
    ภายใต้ประกาศของตลาดหลักทรัพย์แห่งประเทศไทยให้บุคคลที่

  เกี่ยวข้องถือปฏิบัติตามหลักเกณฑ์และวิธีการอย่างเคร่งครัด

2)  ในกรณีที่กรรมการ ผู้บริหาร พนักงาน ตลอดจนบุคคลอื่นที่เกี่ยวข้องกับบุคคลดังกล่าวข้างต้น
    ไปมีส่วนร่วม โดยเป็นผู้ถือหุ้น หรือมีอำนาจจัดการในกิจการที่แข่งขันกับธุรกิจของบริษัท
    อันก่อให้เกิดความขัดแย้งทางผลประโยชน์
    จะต้องแจ้งให้คณะกรรมการบริษัททราบเป็นลายลักษณ์อักษร

ระบบควบคุมและตรวจสอบภายใน

คณะกรรมการบริษัทกำหนดให้มีคณะกรรมการตรวจสอบ
ทำหน้าที่ดูแลควบคุมระบบการตรวจสอบภายใน โดยมีหน่วยงานฝ่ายตรวจสอบภายใน
ทำหน้าที่ในการดูแลและควบคุมระบบการตรวจสอบภายในของบริษัทภายใต้การกำกับดูแลของคณะกรรมการตรวจสอบ

คณะกรรมการบริษัทกำหนดให้ฝ่ายตรวจสอบภายในและผู้สอบบัญชีของบริษัท
ประชุมร่วมกับคณะกรรมการตรวจสอบอย่างน้อยปีละ 4 ครั้ง
เพื่อรายงานผลการตรวจสอบระบบควบคุมภายใน
ตลอดจนงบการเงินที่ผ่านการสอบทานจากผู้สอบบัญชี
นอกจากนี้คณะกรรมการตรวจสอบจะสรุปผลการตรวจสอบและรายงานให้คณะกรรมการบริษัททราบต่อไป

ระบบบริหารความเสี่ยง

บริษัทกำหนดนโยบายการบริหารความเสี่ยงในด้านต่างๆ
ของธุรกิจโดยกำหนดขั้นตอนการบริหารความเสี่ยงไว้ดังนี้

  1) กำหนดนโยบายและแผนการบริหารความเสี่ยง วัตถุประสงค์
  ขอบเขตความรับผิดชอบหลักเกณฑ์ และแนวทางในการบริหารความเสี่ยงให้สอดคล้องกับกลยุทธ์
  เป้าหมาย แผนงาน และทิศทางในการดำเนินธุรกิจ โดยมีการทบทวนเป็นประจำทุกปี

  2) การระบุความเสี่ยง เป็นการระบุความเสี่ยงที่อาจมีผลกระทบต่อการบรรลุวัตถุประสงค์
  และเป้าหมาย โดยพิจารณาจากความเสี่ยงที่เกิดจากปัจจัยภายนอกและปัจจัยภายใน อาทิ
  สภาพธุรกิจและการแข่งขัน กฎหมาย เทคโนโลยี การเงิน ระบบข้อมูลสารสนเทศ
  การบริหารทรัพยากรบุคคล เป็นต้น บริษัทจะบริหารความเสี่ยงโดยพิจารณาจัดลำดับความเสี่ยง
  โดยใช้การวิเคราะห์และประเมิน ความเสี่ยง
  ซึ่งหากอยู่ในเกณฑ์สูงหรือสูงมากก็จะหามาตรการป้องกันและแก้ไขก่อน

  3) การวิเคราะห์ความเสี่ยงเป็นการวิเคราะห์เพื่อประเมินความเสี่ยงที่ยังเหลืออยู่
  หลังจากที่ได้ประเมินมาตรการควบคุมความเสี่ยงที่มีอยู่ในปัจจุบัน
  จากนั้นก็จะจัดลำดับความสำคัญของความเสี่ยง ซึ่งหากความเสี่ยงที่เหลือ
  อยู่ยังคงอยู่ในระดับที่สูงหรือสูงมาก จะต้องกำหนดมาตรการการจัดการความเสี่ยงโดยทันที
  โดยผู้บริหารระดับสูงที่รับผิดชอบ

  4) การจัดการความเสี่ยง
  เป็นการกำหนดวิธีการและการจัดทำแผนในการจัดการความเสี่ยงที่มีความสำคัญ
  ตามที่ได้จัดลำดับไว้ในขั้นตอนของการวิเคราะห์ความเสี่ยง การจัดการความเสี่ยงมีหลายวิธี เช่น
  การหลีกเลี่ยงความเสี่ยง การถ่ายโอนความเสี่ยง การกระจายความเสี่ยง
  การใช้ประโยชน์จากความเสี่ยง หรือการยอมรับความเสี่ยง เป็นต้น

  5) การติดตามและทบทวนผลการดำเนินงาน คณะกรรมการตรวจสอบ
  และฝ่ายตรวจสอบภายในเป็นผู้ติดตามและรายงานผลการปฏิบัติตามแผนของแต่ละบริษัท
  เพื่อให้บรรลุวัตถุประสงค์ที่วางไว้

การประเมินผลของกรรมการผู้จัดการอย่างเป็นทางการ

คณะกรรมการบริษัทจัดให้มีการประเมินผลการปฏิบัติงาน
ของกรรมการผู้จัดการอย่างเป็นทางการเป็นประจำปีละ 1 ครั้ง
โดยอ้างอิงจากแบบประเมินของตลาดหลักทรัพย์แห่งประเทศไทยและสมาคมส่งเสริมสถาบันกรรมการบริษัทไทย

การประเมินผลงานของคณะกรรมการ

คณะกรรมการบริษัทได้จัดให้มีการประเมินผลการปฏิบัติงานของคณะกรรมการบริษัททั้งคณะเป็นประจำทุกปี
โดยวิธีอภิปรายกันเองของคณะกรรมการทั้งคณะ เพื่อเพิ่มประสิทธิผลในการทำงานของคณะกรรมการ

เมื่อวันที่ 21 มกราคม 2553
คณะกรรมการได้จัดให้มีการประเมินผลการปฎิบัติงานของคณะกรรมการบริษัททั้งคณะประจำปี 2552
โดยอ้างอิงจากแบบประเมินของตลาดหลักทรัพย์แห่งประเทศไทย ซึ่งผลการประเมินอยู่ในระดับที่ดี

(5) เรื่องการใช้ข้อมูลภายใน

บริษัทมีนโยบายกำกับดูแลป้องกันไม่ให้ผู้บริหารนำข้อมูลภายในของบริษัทไปใช้เพื่อประโยชน์ส่วนตน
โดยห้ามมิให้ผู้บริหารรวมถึงคู่สมรสและบุตรที่ยังไม่บรรลุนิติภาวะของผู้บริหาร
ใช้ข้อมูลภายในซึ่งยังมิได้เปิดเผยเพื่อทำการซื้อขายโอนหรือรับโอนหลักทรัพย์ที่ออกโดยบริษัทก่อนที่ข้อมูลนั้นจะเปิดเผยสู่สาธารณชน
ซึ่งเป็นการปฏิบัติตามกฎหมายที่เกี่ยวกับธุรกิจหลักทรัพย์และตลาดหลักทรัพย์
และต้องรายงานต่อสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย
ทุกครั้งที่มีการซื้อขายโอนหรือรับโอนหลักทรัพย์ที่ออกโดยบริษัทภายใน 3
วันทำการนับจากวันที่เกิดรายการพร้อมทั้งสำเนาเอกสารดังกล่าวให้กับคณะกรรมการบริษัท

นอกจากนี้ บริษัทยังตระหนักถึงหน้าที่และความรับผิดชอบในการเปิดเผยข้อมูลให้แก่ประชาชนทราบ
โดยยึดถือความถูกต้อง ชัดเจน เพียงพอและความเท่าเทียมกัน
ดังนั้นบริษัทได้กำหนดให้ผู้บริหารระดับสูงเปิดเผยสารสนเทศ
ต่อเจ้าหน้าที่ของบริษัทตามความจำเป็นที่ต้องทราบเท่านั้น
อีกทั้งบริษัทได้วางมาตรการเพื่อป้องกันการซื้อขายหลักทรัพย์โดยใช้ข้อมูลภายในของบริษัท กล่าวคือ
บริษัทได้กำหนดนโยบายมิให้ผู้บริหารและเจ้าหน้าที่ของบริษัทที่ทราบข้อมูลภายในของบริษัท
ทำการซื้อขายหุ้นของบริษัทในช่วงที่มีผลกระทบต่อราคาหุ้น
โดยที่บริษัทจะสอบถามรายละเอียดการถือหลักทรัพย์ของผู้บริหารและเจ้าหน้าที่ของบริษัทที่เกี่ยวข้องในช่วงนั้นๆ
เช่น ห้ามซื้อขายหลักทรัพย์โดยเฉพาะช่วง 1 เดือน ก่อนที่งบการเงินจะเปิดเผยต่อสาธารณชน

ที่ผ่านมาผู้บริหารและเจ้าหน้าที่ของบริษัทที่เกี่ยวข้อง
ให้ความร่วมมือในการปฏิบัติตามข้อกำหนดดังกล่าวมาโดยตลอด
โดยไม่เคยใช้ข้อมูลภายในเพื่อประโยชน์ส่วนตน
ดังนั้นบริษัทยังไม่ได้ตั้งมาตรการลงโทษในเรื่องดังกล่าว

(6) บุคลากร

ณ. วันที่ 31 ธันวาคม 2552 บริษัทมีจำนวนพนักงานทั้งหมด 4,313 คน โดยแบ่งเป็น

1. ฝ่ายบริหาร จำนวน 14 คน

2. ฝ่ายบัญชีและการเงิน จำนวน 41 คน

3. ฝ่ายบุคคลและธุรการ จำนวน 92 คน

4. ฝ่ายจัดซื้อทั่วไป จำนวน 26 คน

5. ฝ่ายจัดซื้อไก่เนื้อ จำนวน 4 คน

6. ฝ่ายจัดซื้อระวางสินค้า จำนวน 2 คน

7. ฝ่ายสารสนเทศ จำนวน 8 คน

8. ฝ่ายขายในประเทศ จำนวน 18 คน

9. ฝ่ายขายต่างประเทศ จำนวน 8 คน

10. ฝ่ายขายและลูกค้าสัมพันธ์ จำนวน 12 คน

11. ฝ่ายผลิต จำนวน 1,794 คน

12. ฝ่ายคลังสินค้าและพัสดุ จำนวน 248 คน

13. ฝ่ายห้องปฏิบัติการ จำนวน 24 คน

14. ฝ่ายพัฒนาคุณภาพ จำนวน 3 คน

15. ฝ่ายตรวจสอบภายใน จำนวน 8 คน

16. ฝ่ายก่อสร้าง จำนวน 81 คน

17. ฝ่ายไฟฟ้าเครื่องเย็น จำนวน 37 คน

18. ฝ่ายซ่อมบำรุง จำนวน 130 คน

19. ฝ่ายวางแผน จำนวน 7 คน

20. ฝ่ายวิจัยและเพิ่มประสิทธิภาพ จำนวน 4 คน

21. ฝ่ายวิศวกรรม จำนวน 13 คน

22. ฝ่ายผลิตภัณฑ์อาหาร จำนวน 754 คน

23. ฝ่ายความปลอดภัยชีวอนามัย จำนวน 5 คน

24. ฝ่ายแปรรูป จำนวน 829 คน

25. ฝ่ายวิจัยและพัฒนาผลิตภัณฑ์ จำนวน 14 คน

26. ฝ่ายประกันคุณภาพ จำนวน 133 คน

27. นักลงทุนสัมพันธ์ จำนวน 4 คน

ผลตอบแทนรวมของพนักงานทั้งหมดในปี 2552 เท่ากับ 705.77 ล้านบาท (เงินเดือน, โบนัส,
ค่าล่วงเวลา, เบี้ยเลี้ยง และเบี้ยขยัน เป็นต้น)

นโยบายในการพัฒนาพนักงาน

บริษัทมีการฝึกอบรมพนักงานก่อนปฏิบัติงานจริง ซึ่งแบ่งพนักงานออกเป็น 3 ระดับดังนี้

(1) ระดับพนักงานใช้แรงงาน

  บริษัทได้จัดทำการฝึกอบรมพนักงานก่อนปฏิบัติงานจริง เช่น
  การอบรมด้านความปลอดภัยในการทำงาน
  อบรมความรู้เบื้องต้นเกี่ยวกับนโยบายคุณภาพตามมาตรฐาน ISO 9002 และอื่นๆ

(2) ระดับพนักงานหัวหน้างาน

  บริษัทได้จัดทำการฝึกอบรมพนักงานก่อนปฏิบัติงานจริง เช่น
  การอบรมด้านความปลอดภัยในการทำงาน
  อบรมความรู้เบื้องต้นเกี่ยวกับนโยบายคุณภาพตามมาตรฐาน ISO 9002
  และมีการอบรมการเป็นผู้บังคับบัญชาที่ดี และอื่นๆ เป็นต้น

(3) ระดับผู้บริหาร

  ระดับผู้บริหารมีการจัดอบรมความรู้เบื้องต้น เกี่ยวกับนโยบายคุณภาพตามมาตรฐาน ISO 9002
  ระบบพัฒนาคุณภาพ GUIDE 25 และ HACCP และอื่นๆ เป็นต้น